**Islampa racismo nisqawan maqanakuynin**

Ichapis jatun wiñay tecnología nisqamanta kan kay iskay chunka ukniyuq siglo nisqapi chantapis achkha suyukunapi tukuy runakunata jark’aq kamaykunapis kanña chaypis, racismoqa rikukuchkallampuni astawanpis allin wiñasqa suyukunapi.

Islamqa tukuy laya racismo nisqata chinkachin:

\* Islampiqa, runakuna pura apanakuyqa yanapakuypi chanta sumaqmanta riksinakuy ima, mana llimp’inta, siminta nitaq may suyumantachus kasqanta qhawaspa. Tukuy riksinakuy chanta yanapakuy imaqa sumaq runakuna apanakunankupaqqa.

Al-lah Coránpi kayta ñin: (¡oh, runakuna! uk qharimantawan uk warimintawan pacha ruwarqayku chanta qutu runakunapi t’aqanarqayku qamkuna pura sumaqta alllinmanta allin riksinakunaykichikpaq. Ajinapuni, qamkunamanta aswan sumaqqa pichus aswan khuyaq kan. Ajinata, Al-lahqa Omnisciente tukuy imamanta yachaq.)

Islamqa mana runakuna llimp’in, simin, kaqnin rayku chiqninakunankuta munanchu.

Anchis payqa kay runakunata tantarqa: Suhaib (bizantino payqa), Salman (persa payqa), Bilal (Africano payqa) chanta Omar (árabe payqa).

Profeta Muhammadqa nirqa: “Runakuna, tataykichik uklla (Adán), mana uk árabeqa mana árabe kaqpa patanpichu, nitaq uk mana árabe kaqqa uk árabep patanpichu, nitaq uk yuraq runa uk yana runapaq nitaq uk yana runa yuraq runap patanpichu kanman.

Profeta Muhammadqa kaytapis nirqa: “Tukuy Adánpa wawan kanku, Adántaq jallp’amanta ruwasqa karqa.” nirqataq: “ mana ñuqayku qutumantachu pichus runakuna pura chikninachiypi yank’aqqa, mana pipis chayta jark’akuspa wañuqqa kay qutumantachu (ch’uwa willayta chanta sumaq kamayta chinkachispa).”

Islamqa mana maymantachus kasqankumanta runatunata chikninchu. Islamqa mana qhapaqta ni ñak’arikta t’aqanchu u mana chusqa kallpayuqta chanta liwi kaqtapis t’aqanchu, imaraykuchus pichus aswan khuyaq kaq Al-lahpaq aswan sumaq runa, pichus conscienciawan kaq.

uk qhari Muhammad ñawpaqinta chimpasqa, pay waq qhariwan chukuchkaqtin.

Al-lahpa chaskin chay runa paywan chukuchkaqta kayta nirqa: “¿Imata kay runamanta niwankiman [chay uknin runa chimpasqanta qhawaspa]?”

Chay qharitaq kutichisqa: “Kay qhariqa jatun suquyuq. Tata apup sutinpi, sawariyta mañaqtinpis sumaq rikusqa kanman chantapis pipatapis jark’akuqtinpis sumaq rikuisqallataq kanman. Al-lahpa chaskinqa ch’inlla kan.

chanta waq qhari chimparqa, Profeta Muhammadtaq kayta nirqa: “¿Kaymantari imata niwaq?”

Qharitaq kutichirqa: ¡Oh Al-lahpa chaskin! kay qhariqa ñak’ariq musulmankunawan tarikun. sawariyta ñakuqtinpis mana munankumanchu nitaq pipatapis jark’akuyta munaqtinpis sumaq qhawankumanchu.

Ajinamanta Chaskiqa: “Kay nispa ñak’arik runata aqllarqa, kayqa aswan sumaq tukuy pacha chay ukwan junt’a kaqtinpis.”

Islamqa mana chikninakuyta munanchu:

Pichus chayta ruwaqqa muchuchisqa kanan tiyan, mana llimp’inta, maymantachus kaqta nitaq kamachikwan apanakusqanta qhawaspa.

Pichus Islampi tukuy munanakuyta ñawirikqa, tukuy imapi kinkin kayta Islampi riksichisqanta rikunqa.

Mañarikuypi:

Kikin filapi yuraqtawan yanatawan churanku, árabetatapis mana árabep khuskapi churanku, ñak’ariktaq qhapaqllaywan khuska, llank’aqtaq kamachiyninwan khuska. Pichus mañakuyta apaqqa uk ñak’arik runa kanman pitachus tukuy jampiq, militar, waq sumaq llank’ayniyuq kaqkuna mañaypi qhatinanku tiyan. Kayqa ajina imaraykuchus tukuy paykunamantaqa pay aswan sumaqta Coránta rimarin.

Peregrinaciónpi:

Junu runa, ñak’arik, qhapaqllaq, sumaq runakuna, yuraq chanta yana runakuna, árabe mana árabe kaq, tukuy uk chiqanllapi tantakunku, kikin phanipi, kinkinmanta paralnankupaq, chantapis kikin iñiywan tata apuman qhawarispa chanta kinkin profetata qhatispa. Tukuy llimp’i, qhapaq waq ujina runata qhawasqakunaqa musulmanpurapiqa chinkan.

kayqa tukuy musulmankunata astawan khuska kayta yachachin.

Ayunopi:

Tukuy musulmankuna mana nima ujina kasqankuta qhawaspa uk phanipi ayunanku. Alba qayarisqanmantapacha tukuy mana mikhunkuchu, inti churakuqtintaq tukuy mikhunku.

Chikniyqa mana sunquyuq runa kaypata, chaytataq Al-lahpa chaskinqa manchayta willarqa.

Profeta Muhammadqa kayta nirqa: “Mana paraysuman pichus millay sunquyuq kaqqa yaykuyta atinqachu.”

chantapis: “Al-lah tukuy ñuqanchik yawar masikunanchikwan sumaq kawsaypi tarikunanchik tiyan mana nipi aswan jatun kasqanta qhawanampaq nirqa.”

Islampiqa, Al-lahpaq aswan allin runaqa pichus yawar masinkuta khuyap kan.

Al-lahqa Coránpi nin: (Al-lahpaqqa tukuy qamkunamanta aswan khuyaq kaqpuni aswan sumaq paypaqqa nin.)